Yann

Yann zo un anv-bihan brezhonek a zo deuet eus ar Bibl, hag a vez roet d'ar baotred alies ha d'ar merc'hed a-wechoù.

Gerdarzh
Dont a ra eus an hebreeg יוֹחָנָן (Jōħānān) a dalv kement ha "Doue a zo madelezhus"), deuet da vezañ Ἰωάννης (Iōánnēs) e henc'hresianeg, ha Johannes e latin.

Un anv boutin
Un anv roet stank e oa e Breizh, hag en holl vroioù kristen, dre ma'z eo anv daou sant, Yann ar Badezour ha Yann an Avielour, eus penn kentañ istor ar gristeniezh.

Adstummoù
Yannig e brezhoneg, skrivet Yannick e galleg. Er bloavezhioù 1950-1960, pa ne veze desket tost tamm brezhoneg ebet er skolioù, e oa ar c'hiz da skrivañ ick en anvioù-bihan evel Annick, Jannick, Loïck, Pierrick, Yvonnick.
Poblek eo ar stummoù gwregel Janed, Janig, Jan, Chanig, Chan, deuet eus ar galleg. Evit Yanna, pe Yannez, a seblant bezañ bet ijinet e dibenn an XX kantved.

Anvioù kevrennek
Yann-Vari eo an anv-kevrennek a zo bet roet ar muiañ;
E-touez ar re all: Yann-Baol, Yann-Bêr, Yann-Jakez, Yann-Vark, Yann-Vernez, Yann-Loeiz, Yann-Lukaz.

E yezhoù all
Kavout a reer an anv Yann, pe e gevatal, en holl yezhoù Europa ha dre ar bed, abalamour da emled ar relijion gristen.

 Yezhoù keltiek
 Jowan e kerneveureg
 Eóin pe Seán en iwerzhoneg
 anv ar skosad Sean Connery
 Eòin pe Seathan e gouezeleg Skos
 Siôn pe Sion hag Ioan hag Ieuan, hag Iwan e kembraeg
 Yezhoù romanek
 Jean (skrivet Jehan, gwechall) e galleg, 
 anv daou roue gall
 anv meur a sant gall, Jean Eudes, Jean-Baptiste de la Salle, ha re all
Jeanne eo ar furm wregel
 Giovanni (pe Gianni dre verrdro), en italianeg, 
 anv 23 fab, hep kontañ 2 a voe Giovanni Paolo
 anv ar sant Giovanni Melchior Bosco Ochienna, anavezet evel Don Bosco 
 Giovanna pe Gianna eo ar furm wregel
 João e portugaleg
 Joan, e katalaneg, a zo ivez furm wregel an anv e saozneg, 
 Juan e spagnoleg
 Juan de la Cruz, pe Yann ar Groaz, barzh spagnolek ha sant 
 Juana eo ar stumm wregel
 Xoán pe Xan, e galizeg
 Yezhoù germanek
 John e saozneg, Johnny ha Jacky ar stummoù bihanaat
 anv ar roue saoz brudet, John Lackland, anvet ivez Yann Dizouar e brezhoneg,
 Joan, Joanna, Jane eo ar furmoù gwregel
 Johannes pe Johann, en alamaneg (ha yezhoù germanek arall evel an nederlandeg pe an daneg), ha Hans pe Jan ar stummoù bihanaat
 Johannes Brahms, sonaozour
 Jens, Johan, Jan, Hans e daneg
Jón, an anv-bihan poblekañ en Enez ar Skorn
 Yezhoù slavek
 Ivan, e ruseg ha yezhoù slavek arall
 Jan, Iwan, Janek e poloneg
 Yezhoù semitek
 يوحنا (yūħanna) en arabeg
 Ġwann, e malteg
 יוחנן (Yūkhanān), en hebraeg
 Yezhoù baltek
 Jonas , e lituaneg
 Yezhoù all
 Jon (distaget Yôn), hag Iban, pe Manex, pe Xan, en euskareg
 Ίώαννης e henc'hresianeg ha Γιάννης e gresianeg a-vremañ

Tud

Yann Iañ
Yann II
Yann III
Yann IV
Yann V
Yann VI
Yann VII
Yann VIII
Yann IX
Yann X
Yann XI

Yann XII
Yann XIII
Yann XIV
Yann XV
Yann XVI, eneppab
Yann XVII
Yann XVIII
Yann XIX
Yann XX, n'eus ket bet den en anv-se
Yann XXI
Yann XXII
Yann XXIII

E-touez an dud anvet Yann 
 23 Yann a voe pibien, gwelout Yann (pab)
 8 Yann a voe impalaerien ar Reter
 6 Yann a voe roueed Portugal, gwelout João
 5 Yann a voe duged Breizh, gwelout Yann (dug Breizh)
 3 Yann a voe roueed Pologn, gwelout Yann (roue Pologn)
 2 Yann a voe roueed gall, gwelout Yann (roue Bro-C'hall)
 2 Yann a voe rouaned Aragon 
 2 a oa sent, gwelout Sant Yann
 ur Yann a voe roue eus Bohemia, Yann an Dall (1296-1346) anavezet ivez evel Yann Luksembourg
 ur Yann a voe roue Bro-Saoz, Yann Dizouar
 aotrouien ha priñsed, evel ar Saoz Yann Gent (1340-1399).
Sent kristen
Daou sant kentañ
Anaout a reer da gentañ:
 Yann ar Badezour, an diouganer a vadezas Jezuz, deuet an anv kristen Yann-Vadezour, hag an anv-bihan, diwar e lesanv, lidet d'ar 24 a viz Mezheven pe d'an 29 a viz Eost.
Yann an Abostol, hag an Avielour, a skrivas ar pevare aviel ha levr an Diskuliadur, lidet d'ar 27 a viz Kerzu pe d'an 8 a viz Mae

Sent all
Sent all zo bet avat:
 Yann Diarc'hen (1280-1349); ganet e Sant-Nouga, e Leon.
 Yann an Aluzener, lidet d'an 23 a viz Genver, pe a viz Du e reter Europa 
 Yann Bosco, sant italian
 Yann Brébeuf
 Yann Cassien
 Yann Capistran
 Yann Krizostom
 Yann Klimak
 Yann ar Groaz, ur sant spagnol a oa Juan de Yepes e wir anv, 
 Yann Damasken
 Yann Doue
 Yann Efeza
 Yann Eudes
 Yann de Lalande
 Yann Matha
 Yann Nepomuken
 Yann Sant-Tomas

Tud all

Yann Bijer, skrivagner
Yann Brekilien, skrivagner
Yann Choucq, alvokad
Yann Derrien, saver sonioù
Yann Eliès, merdeer
Yann Landevenneg, abad Landevenneg, hag anv ur pezh gant Yann-Vari Perrot,
Yann Vari Joanno, beleg katolik ha skrivagner brezhonek
Yann-Vari Perrot, beleg katolik ha skrivagner brezhonek
Yann Fouéré, broadelour
Yann Goulet, broadelour
Yann Jouet, broadelour
Yann Gerven, skrivagner ha romantour brezhonek
Yann Lachuer, melldroader a orin breizhat 
Yann Queffélec, skrivagner a orin breizhat 
Yann Sohier, emsaver
Yann Tiersen, sonaozer ha soner
Tri Yann, sonerien

Anv-tiegezh : Yann-Vari ar Yann, skrivagner

Merc'hed : e Bro-C'hall e vez badizet Yann ha Yannick ar merc'hed a-wechoù.
Yannick Bellon (1924-2019), filmaozerez ha teulfilmourez
Yann Piat, politikourez ar Front National drouklazhet e 1994
Yann Le Pen, merc'h da Jean-Marie Le Pen ha mamm Marion Maréchal, politikourez
Paotred :
Yann Arthus-Bertrand, luc'hskeudenner ha den a afer
Yann Wehrling, politikour eus Elzas
Yann Barthès (g. e 1974), kazetenner ha lusker skinwel
Anv-tiegezh : Jean Yanne, aktour


 Yann a Leiden (1509-1536), levier advadezour


Yann Martel, skrivagner
Yann Danis, c'hoarier hoke war skorn

Gouel Yann
Degouezhout a ra Gouel Yann d'ar 24 a viz Mezheven, tost ouzh Goursav-heol an hañv.

Yanned
E brezhoneg e vez implijet Yann evel anv n'eus forzh piv (Fañch a-wechoù), pe n'eus forzh pe baotr (Soaz alies evit ar merc'hed, Marijan a-wechoù):
Ur Yann bennak : un den, n'ouzer ket piv, pe ne vern piv;
 Yann Vrezhonek  pe Yann Vrezhoneger a vez lavaret ivez pa gomzer eus an holl vrezhonegerien
Yann Frank-e-c'houzoug: lesanv al lonkerien
Yann e Gof : a blij dezhañ debriñ;  Yann e gof a sav abred da gaout pesked en e asied (mont a ra abred da besketa). 
Yann Gaezh, anv an holl beorien
 en deus ur vuoc'h, hag e lavarer diwar-benn ul loen: Honnezh zo evel buoc'h Yann gaezh, Ha n'he doa na leue na laezh, 
 en deus ur c'hi, hag a lavarer diwar e benn: Ki Yann Gaezh zo marvet gant an naon : n'eus deuet den da reiñ dezhañ da zebriñ.
 a vo lavaret a-wechoù gant un den o komz diwar e benn e-unan.
Yann Gouer eo anv an holl gouerien
Yann Lonk, al lonkerien
Yann ar Mil Micher, a rae mil micher ha ne ouie hini ebet, hervez ar vrud. Lavaret e vez ivez Daniel ar Mil Micher hervez levrioù Jules Gros.
Yann Saoz: ar Saozon
Yann Soudard: ar soudarded
Yann Douz, un anv a vez graet diwar-benn an dud touzet, dreist-holl en amzer ma tremene an holl yaouankizoù dre an arme, 
Pa vez aet kozh Yann Douz e vez graet Yann Voal anezhañ. 
Yann Vartolod: ar vartoloded
Yann Voal : ar pennoù moal
Yann Vourdoù: lesanv ar farserien 
Yann Vous: ar vugale, ar baotred.

Yann ar Yod
Diwar skouer ar galleg marteze eo deuet an anv Yann (ha Yannig dreist-holl) da vezañ arouez ar sotoni.
Yann al Leue, Yann ar Yod, Yann Banezenn, Yann Batatezenn 
Yann Seitek a laka triwec’h d’ober naontek, eo patrom an dud n'int ket fin
Yann-Yann, Yann div wech Yann, gwelout Jean-Jean.

Yannig
Ur Yannig n'eo ket un den fin, evel ma weler e div ganaouenn: 
Me eo ar paour-kaezh Yannig, SBI
Me eo ar sotañ Yannig ’zo bet biskoazh er bed. Kanaouenn.

Pennadoù kar
Yan
Giovanni
Jean
Juan
John
Jan
Janed
Joan
João

 Daveoù ha notennoù 

Rummad:Anvioù-bihan brezhonek
Rummad:Yann